வருகிறோம். தா.பழூரில் இருந்து சோழமாதேவி கிராமம் வழியாக கும்பகோணத்திற்கு அரசு மற்றும் தனியார் பேருந்துகள் இயக்கப்பட்டு வந்தது. இந்நிலையில், கடந்த சில வருடங்களுக்கு முன்னர் அணைக்கரை பாலம் பழுதடைந்ததால், இவ்வழியே இயக்கப்பட்ட பஸ் போக்குவரத்து நிறுத்தப்பட்டது. இதைத்தொடர்ந்து பாலம் சீரமைத்த நிலையில் இவ்வழியே அரசு பஸ்கள் செல்வதில்லை. இதனால் எங்கள் பகுதி மக்கள் மிகுந்த சிரமத்திற்கு ஆளாகி வருகிறோம். இதுகுறித்து உரிய கோரிக்கை வைத்தும் எந்த ஒரு நடவடிக்கை சம்பந்தப்பட்ட அதிகாரிகள் எடுக்கவில்லை. இதில், அதிருப்தியடைந்த கிராம மக்கள் எங்களது நிலைமையை அரசுக்கு உணர்த்தும் வகையில் சோழமாதேவியில் இருந்து அரியலுார் கலெக்டர் அலுவலகத்திற்கு சுமார் 40 கி.மீ துாரத்திற்கு பயணம் செய்து மாவட்ட ஆட்சியரிடம் மனு அளித்துள்ளோம். மேலும் எங்களது கிராமத்தில் அரசு ஆரம்ப சுகாதார நிலையம் அமைக்க வேண்டும். இவ்வாறு அதில் தெரிவிக்கப்பட்டுள்ளது. பேருந்து வசதி செய்து தரக்கோரி, சோழமாதேவி கிராம மக்கள் மாட்டு வண்டியில் மாவட்ட ஆட்சியர் அலுவலகத்திற்கு மனு கொடுக்க நுாதனமுறையில் வருகை தந்த சம்பவம் பரபரப்பை ஏற்படுத்தியது.